משה בליטנטל

משה בליטנטל (7 בנובמבר 1911 – 13 באוגוסט 1989) היה מראשי תנועת פועלי אגודת ישראל, כיהן כראש החזית הדתית בחיפה וכחבר מועצת עיריית חיפה וסגן יושב ראש המועצה הדתית בעיר.

ביוגרפיה
נולד בעיירה אפטא שבפולין, למשפחה מחסידות גור, בנם של יהודה אריה ושרה לבית יעקובוביץ. בעל השכלה תורנית. היה חבר מזכירות ההנהלה הארצית של צעירי אגודת ישראל בפולין. 

בשנת 1934 עלה לארץ ישראל. נישא לשפרה אורנשטיין. בשנת 1940 מונה למזכיר סניף פועלי אגודת ישראל בחיפה. בתקופת המנדט הבריטי סייע בהעפלה, דאג לקליטת העולים, לדיור ולעבודה עבורם. 

היה חבר מפקדת ההגנה, חבר הנהלת המגבית להתגייסות, חבר בהנהלת כופר היישוב ויו"ר ועדת הגיוס לצה"ל בחיפה.

היה ממקימי שיכון פא"י בקריית אליעזר בעיר. שימש כשופט עירוני בחיפה, וכיהן כחבר במועצה הציבורית שהקימה ממשלת ישראל לענייני הסכם השילומים.

פרסם מאמרים בביטאון פא"י "שערים".

לאחר מותו נקרא רחוב על שמו בשכונת רמת אלמוגי בחיפה.

בנו, אריה בליטנטל, היה סגן ראש העיר חיפה מטעם אגודת ישראל. נכדו הוא הסופר יאיר חסדיאל.

קישורים חיצוניים

הערות שוליים 

ישראלים ילידי פולין
פעילי פועלי אגודת ישראל
חיפה: אישים
אנשי העלייה החמישית
לוחמי ההגנה
אישים הקבורים בחיפה
ישראלים שנולדו ב-1911
ישראלים שנפטרו ב-1989